Find livsglæde og livets hemmeligheder i udlandet | Skab det liv du ønsker
Find livsglæde og livets hemmeligheder i udlandet
af Mette Weber | jul 9, 2010 | forældre | 2 Kommentarer
Når kvinder forlader deres hjemland
Vi kvinder har forskellige grunde til at forlade vores hjemland. Nogen udstationeres med deres ægtefælle, andre møder prinsen på den hvide hest og flytter med ham til hans land, nogle studerer i det fremmede og bliver hængende, fordi de finder en kæreste, og så er der dem der bliver familiesammenført og er endt i Danmark, fordi manden fik job her.
Enhver migration medfører forandringsprocesser. Forandre vores identitet, roller og netværk. Vi kan ikke på forhånd vide, hvordan vi vil reagerer i det fremmede og hvilke konsekvenser de valg, vi har truffet ved at bosætte os i et nyt land, påvirker på os, før vi står midt i dem.
Hvis du vil udvikle selvindsigt, nye kompetencer og livsglæde i det fremmede og opdage nogle af livets hemmeligheder. kan du få inspiration og hjælp i min nye bog, som jeg sidder på Bali og skriver på netop nu.
Tilmeld dig min nyhedsmail i margen til højre, hvis du er interesseret i at følge processen med min nye bog med arbejdstitlen: On top of the world – inspiration til selvindsigt, nye kompetencer og livsglæde, når du bor i udlandet.
Jeg vil meget gerne høre dine ideer til hvad du synes er vigtigt at få med i bogen. Jeg er ikke helt tilfreds med titlen, så vil også være glad for at høre hvad du synes om dem, jeg har nu og forslag til ny titel. Hvis din titel bliver udvalgt til at blive den endelige titel, får du naturligvis 2 gratis eksemplarer og bliver nævnt i bogen.
Ikke alle historier ender desværre med at kvinder, der forlader deres hjemland finder livsglæde. Der er kvinder der forlader deres hjemland, for at gifte sig med en dansker. De håber på at få et bedre liv i det danske, men dagligdagen ender med krænkelser og fysisk og psykisk vold. Det har Uzma Ahmed Andersen synliggjort i fotoudstillingen ‘SYV’ Nutidens slaver Kvinderne opdager nogle af livets hemmeligheder, desværre ikke de gode, men nogen af livets skyggesider.
Nogen gør det frivilligt andre mere eller mindre tvunget
Et stigende antal kvinder forlader i kortere eller længere periode deres hjemland, for at tjene penge som prostitueret, au-pair eller i plejesektoren. Kvinder der efterlader både børn, ægtefælle og familie i hjemlandet. Kvinder der tror de rejser ud for en kort periode, men ender med at blive i det fremmede i mange år. Dette medfører smertefulde afsavn og, dybe sår for kvinderne, men også for dem, der bliver tilbage i hjemlandet. Læs i Forum om hvad det har betydet for den georgisk kvinde, Mzia Dzanelidze som rejste til Athen i 2001, hvor hun siden har arbejdet hos forskellige familier som hjemmehjælper. Hendes mand og to børn, der blev tilbage i Georgien, har hun kun set en enkel gang siden sin ankomst til Grækenland.
Lotte	på 23. juli 2010 ved 12:00
Jeg er selv meget spændt på, hvordan det vil blive at være “nomade” i en årrække. Jeg kan jo reelt ikke vide, kunne gisne om, hvordan jeg vil have det med de ændringer i identitet, netværk og roller jeg uundgåeligt også vil komme til at opleve. Der er jo tale om et helt nyt livskapitel og med det en række forandringer, som jeg givetvis ikke alle sammen kan forudse. Og det ville vel i grunde også være kedeligt, hvis jeg kunne. Jeg vil nøjes med at glæde mig til at se mit nye tilværelse i øjnene og se, hvad der gemmer sig i posen til mig 🙂
Mette Weber	på 24. juli 2010 ved 01:56
Ja og så er der dem, der er modige og eventyrlystne som dig og tager på langfart i skib jorden rundt – hvor bliver det spændende og ja anderledes. Jeg glæder mig til at følge dig og jeres færd.
Du har ret vi kan ikke forberede os på alt her i verden, men nogen gange skal blot skal “cross the brigde when you get there” . Det har jeg gjort rigtig meget i mit liv.
Noget skal vi dog forberede os på- ha’ en handlingsplan på- for så er vi bedre til at navigerer. I har jo også forberedt en masse allerede ved jeg. Hvordan bliver din rolle egentlig anderledes fra din rolle nu ?
Det jeg tænker er at du jo i lange perioder kun har din skipper som face to face netværk og så naturligvis din computer, som vil være guld værd, når du skal bearbejde det der sker. Globenomade – ja det er jo en af dine nye roller og en del af din nye identitet. Så velkommen i klubben af verdensborgere, globenomader og eventyrer.
Måske skal du med i eventyrernes klub , hvor jeg er medlem, når du vender tilbage. Men den tid den glæde.
Hvornår drager I af? Husk at holde et så tager vi “afsted brav arrangement”